Ruukki Profiler

Ruukki Profiler AS, opprinnelig kalt Rautaruukki Profiler AS, var en finskeid produsent av jern og stål. Foretaket var et datterselskap av den finske Ruukki Gruppen AS, og hadde sine produksjonslokaler i Mo i Rana i Rana kommune i Nordland. Ruukki Profiler AS ble opprettet 20. februar 1995 i Mo industripark i kjølvannet av nedleggelsen av Norsk Jernverk i 1990. Selskapet videreførte da driften av det tidligere profilvalseverket, hvor det produserte skipsprofiler og flenser til vindmøller.

Den globale finanskrisen 2007–2010 rammet selskapet hardt. Med nesten total svikt i skipsbyggingen i Europa falt bunnen ut for produsentens kundegrunnlag, og 11. mai 2010 ble bedriften nedlagt.Roger Marthinsen, Viktor Leeds Høgseth: Ruukki Profiler legger ned, Rana Blad, 19. februar 2010Barbro Andersen: Vemodig slutt for Ruukki, Rana Blad, 11. mai 2010

I slutten av februar 2012 ble produksjonslokalene oppkjøpt av Celsa Armeringsstål AS, som har benyttet lokalene til lager av såvel skrapmetall som av ferdige produkter.Hugo Charles Hansen: Utstyret blir til skrap, Rana Blad, 11. februar 2012

Referanser

Kategori:Jernindustriselskaper
Kategori:Mo industripark
Kategori:Finske industriselskaper
Kategori:Selskaper etablert i 1995
Kategori:Selskaper opphørt i 2010
Kategori:1995 i Norge
Kategori:2010 i Norge